OŠ ANTUNA MIHANOVIĆA

GUNDULIĆEVA 5a

31000 OSIJEK

tel. 031/202 744; fax. 031/ 495 495

E mail: ured@os-amihanovica.os.skole.hr

Osijek, 2. rujna 2020.

Poštovani roditelji,

Hrvatski zavod za javno zdravstvo 24. kolovoza 2020. godine objavio je Upute za sprječavanje i suzbijanje epidemije COVID–19 vezano za rad predškolskih ustanova, osnovnih i srednjih škola u školskoj godini 2020./2021. Upute su dostupne na web stranici HZJZ.

Ministarstvo znanosti i obrazovanja 30. kolovoza objavilo je dokument pod nazivom Modeli i preporuke za rad u uvjetima povezanima s COVID 19. Dokument je dostupan na stranicama MZO.

Uzimajući u obzir Upute HZJZ i dokument MZO, a s ciljem zaštite zdravlja naših učenika, zaposlenika i roditelja u školskoj godini 2020./2021. nastavu ćemo organizirati na sljedeći način:

* **Rad u dvjema smjenama** – kako bismo smanjili broj skupina koje u isto vrijeme borave u školi i mogućnost njihovog miješanja, nastava će se odvijati u dvjema smjenama. Radom u dvjema smjenama rasteretit će se prijevoz učenika, školska blagovaonica i smanjiti mogućnost kontakta učitelja razredne i predmetne nastave.

I. smjena za učenike od 1. do 4. razreda počinje u 8'00 sati i završava u 12'20 sati.

II. smjena za učenike od 5. do 8. razreda počinje u 13'30 sati i završava u 18'40 sati.

* **Izborna nastava informatike i njemačkoga jezika –** odvijat će se u suprotnoj smjeni u dvama terminima: 8'00 – 9'30 i 10'00 do 11'30 te od 13'30 do 15'00 i 15'30 do 17'00 sati.
* **Prijevoz učenika putnika -**
1. **SMJENA**

Dovoz: Biljska cesta 7’25

 Podravlje 7’30

 Tvrđavica 7’35

 Škola 7’45

Odvoz : 9’30 (u povratku dovoz učenika u školu za izbornu nastavu)

 11’35

 12’25

1. **SMJENA**

Dovoz: Biljska cesta 12’50

 Podravlje 12’55

 Tvrđavica 13’05

 Škola 13’15

Odvoz : 15’00 (u povratku dovoz učenika u školu za izbornu nastavu)

 17’05

 17’55

 18’45

* **Mjerenje temperature** – roditelji su dužni izmjeriti tjelesnu temperaturu djetetu svakoga dana prije dolaska u školu, o tome voditi evidenciju i svakodnevno je pokazati učitelju. Kod sumnje na povišenu tjelesnu temperaturu ili kod pojave simptoma zarazne bolesti, učenik ostaje kod kuće, a roditelj kontaktira obiteljskog liječnika.
* **Ulazak učenika u školu** – učenici u školu ulaze odmah po dolasku, obuvaju školsku obuću, peru ruke tekućom vodom i sapunom te odlaze u učionicu. Obuću za školu učenici ostavljaju u garderobnim ormarićima. Na više mjesta u školi postavljeni su dozatori za dezinfekcijsko sredstvo kao i u učionicama, ali je naglasak na čestom pranju ruku.
* **Nošenje maske** – učenici od 1. do 4. razreda nisu dužni nositi zaštitne maske. Maske ne moraju nositi ni učenici od 5. do 8. razreda jer je u njihovim učionicama osiguran traženi razmak od 1,5 m. Učenici putnici nose maske tijekom prijevoza u školskom autobusu. Maske je za sve učenike putnike (po tri za svakog učenika) osigurao grad Osijek, a bit će im podijeljene prvoga nastavnog dana. Svi zaposlenici škole nose zaštitne vizire.
* **Nastava** - u najvećem će se dijelu, organizirati uživo, osim u slučajevima kada nije moguće osigurati da se grupe ne miješaju.
* **Produženi boravak** – u mogućnosti smo ponuditi uslugu produženog boravka učenicima prvog i drugog razreda od prvoga nastavnog dana, a za učenike trećeg razreda prema dogovoru s osnivačem škole, gradom Osijekom.
* **Dodatna i dopunska nastava** – izvodit će se na način da se grupe ne miješaju, a o pojedinostima vezanim uz izvođenje navedene nastave učenici će se dogovarati s učiteljima.
* **Prehrana učenika** – za sve učenike prehranu u školskoj kuhinji plaća grad Osijek i Županija. Učenici koji se neće hraniti trebaju o tome obavijestiti razrednika prvoga nastavnog dana.
* **Udžbenici** – prvoga nastavnog dana učenici će preuzeti pristigle udžbenike, a roditelji će potvrdu o preuzimanju potpisati prema dogovoru i na način koji odluči razrednik.
* **Roditeljski sastanci** – održavat će se uživo, u skladu propisanim epidemiološkim mjerama, ili na daljinu, o čemu će odlučiti razrednik.
* **Informacije za roditelje** – održavat će se putem informacijsko komunikacijske tehnologije ili, samo u iznimnim slučajevima, uživo.
* **Roditelji** - u školu ulaze samo uz prethodnu najavu i dogovor s razrednikom ili stručnom službom škole uz obvezno nošenje zaštitne maske.

Napominjem da je ovakva organizacija privremena i vrijedi dok se ne promijeni epidemiološka situacija. Stoga vas molim za strpljenje, razumijevanje, podršku i suradnju kako bismo zaštitili zdravlje i sigurnost naših učenika te na najbolji mogući način, u postojećim uvjetima, ostvarili odgojno obrazovni rad.

S poštovanjem,

 Ravnatelj

 Josip Mandurić, dipl.teol.,mag.iur